钦定古今图书集成/理学汇编/文学典/第183卷 > 王逸本集 > 《招隐士章句》
## 钦定古今图书集成/理学汇编/文学典/第183卷 > 王逸本集 > 《招隐士章句》

《招隐士》者，淮南小山之所作也。昔淮南王安，博雅好
古，招怀天下俊伟之士，自八公之徒，咸慕其德而归
其仁，各竭才智，著作篇章，分造辞赋，以类相从，故或
称小山，或称大山，其义犹《诗》有《小雅》《大雅》也。小山之
徒，闵伤屈原，又怪其文升天乘云，役使百神，似若仙
者，虽身沉没，名德显闻，与隐处山泽无异，故作《招隐
士》之赋以章其志也。